smcproject/ml-wiki-sentences huggingface dataset:
പസഡെന സ്വദേശിയായ വരേണ്യവർഗ്ഗത്തിലെ ഒരു വിടനും, ഏതാണ്ട് ശോഷിച്ച സമ്പത്തുമുള്ളയാളുമായ മോണ്ടെ ബെറാഗോണുമായി മിൽഡ്രെഡ് കണ്ടുമുട്ടുന്നു.
മിൽഡ്രഡ് ഹോട്ടൽ തുടങ്ങുന്നതിനായി വാങ്ങാൻ ആഗ്രഹിക്കുന്ന കെട്ടിടം ബെറാഗണിൻറെ അധീനതയിലാണുള്ളത് എന്നു മാത്രമല്ല അയാൾ  അവളോട് ഒരു പ്രണയ താൽപ്പര്യം പ്രകടിപ്പിക്കുക്കുകയും ചെയ്യുന്നു.
ഇരുവരും അയാളുടെ ബീച്ച് ഹൗസിൽ ഒരു വാരാന്ത്യം ആഘോഷിക്കുന്ന വേളയിൽ പിതാവ് ബർട്ടൻ കുട്ടികളായ വേദ, കേയ് എന്നിവരുമായി ലേക്ക് ആരോഹെഡിലേയ്ക്ക് ഒരു യാത്ര നടത്തിയ ശേഷം കേയ്ക്ക് ന്യൂമോണിയ പിടിപെട്ടതോടെ കുട്ടി മരണമടയുന്നു.
മിൽ‌ഡ്‌റെഡ് തൻറെ  സങ്കടം ജോലിയിൽ മുഴുകിക്കൊണ്ട് മറയ്ക്കാൻ ശ്രമിക്കുകയും ഒപ്പം ഒരു പുതിയ ഹോട്ടൽ തുറക്കുന്നതിലേയ്ക്ക് തൻറെ ശ്രദ്ധ തിരിക്കുകയും ചെയ്യുന്നു.
സുഹൃത്തും മുൻ സൂപ്പർവൈസറുമായിരുന്ന ഐഡ കോർവിന്റെ സഹകരണത്തിൽ, മിൽഡ്രെഡിന്റെ ഹോട്ടൽ സംരംഭം വിജയിച്ചു.
ഭർത്താവിൻറെ മുൻ വ്യാപാര പങ്കാളി വാലി ഫെ വസ്തു വിലയ്ക്കു വാങ്ങാൻ മിൽഡ്രെഡിനെ സഹായിക്കുകയും താമസിയാതെ അവർ ദക്ഷിണ കാലിഫോർണിയയിലുടനീളം ഹോട്ടലുകളുടെ ഒരു ശൃംഖലതന്നെ സ്വന്തമാക്കുകയും ചെയ്യുന്നു.
പണവും സ്ഥാനമാനങ്ങളും നേടുകയെന്ന ലക്ഷ്യത്തോടെ വേദ സമ്പന്നനായ ടെഡ് ഫോറസ്റ്ററിനെ രഹസ്യമായി വിവാഹം കഴിക്കുന്നുവെങ്കിലും അയാളുടെ അമ്മ വിവാഹത്തെ എതിർക്കുന്നു.
വേദ വിവാഹബന്ധം വേർപെടുത്താൻ സമ്മതിക്കുന്നുവെങ്കിലും, താൻ ഗർഭിണിയാണെന്ന് അവകാശപ്പെട്ടുകൊണ്ട് ഫോറെസ്റ്റർ കുടുംബത്തിൽ നിന്ന് 10,000 ഡോളർ ആവശ്യപ്പെടുന്നു.
തന്റെ ഗർഭം ഒരു കാപട്യമാണെന്ന് വേദ കുറ്റസമ്മത നടത്തുന്നതോടെ മിൽ‌ഡ്‌റെഡ് സങ്കടപ്പെടുകയും മകളെ വീട്ടിൽ നിന്ന് പുറത്താക്കുകയും ചെയ്യുന്നു.
വേദയുടെ ഏറ്റവും പുതിയ പദ്ധതികളെക്കുറിച്ച്  മിൽഡ്രഡിനോട് പറയാൻ കഴിയാത്തവിധം അസ്വസ്ഥനായ പിതാവ് ബെർട്ട് അവളുമായി വാലിയുടെ നിശാക്ലബിലേക്ക് പോകുകുയം അവിടെ വേദ ഒരു ലോഞ്ച് ഗായികയെന്ന നിലയിൽ പ്രകടനം നടത്തുകയും ചെയ്യുന്നു.
അവളുടെ മാദക  വേഷം ആസ്വദിച്ച സദസ്സിലുണ്ടായിരുന്ന നിരവധി നാവികർ വിസിൽ മുഴക്കിയതോടെ അസ്വസ്ഥയായ മിൽഡ്രഡ് അവളോട് വീട്ടിലേക്ക് വരാൻ അഭ്യർത്ഥിക്കുന്നു.
തനിക്ക് ഇഷ്ടമായ ഒരു ജീവിതശൈലി നൽകാൻ അമ്മയ്ക്ക് ഒരിക്കലും കഴിയില്ലെന്നുപറഞ്ഞുകൊണ്ട് വേദ അവരെ പരിഹസിക്കുന്നു.
മകളുമായി അനുരഞ്ജനം നടത്താൻ ആഗ്രഹിക്കുന്ന മിൽഡ്രഡിനോട്, തൻറെ കടങ്ങൾ തീർക്കുന്നതിന് ബിസിനസിന്റെ മൂന്നിലൊന്ന് ഓഹരി നൽകണമെന്നുള്ള വ്യവസ്ഥ മുന്നോട്ട വയ്ക്കുന്നതോടെ മോണ്ടെയുമൊത്ത് തൻറെ സാമൂഹിക നില മെച്ചപ്പെടുത്തുകയെന്ന ലക്ഷ്യം മുൻനിറുത്തി അയാളുമായി സ്നേഹരഹിതമായ ഒരു വിവാഹത്തിന് മിൽഡ്രഡ് സമ്മതിക്കുന്നു.
തന്റെ സ്വപ്ന സാക്ഷാത്കാരത്തിൽ ഉത്സുകയായ വേദ, അമ്മയുമായി അനുരഞ്ജനം നടിച്ചുകൊണ്ട് ബെറാഗോണിന്റെ ആഡംബര മാളികയിലേക്ക് താമസം മാറ്റുന്നു.
ഒടുവിൽ, മോണ്ടെയുടേയും മകളുടേയും സമ്പന്നമായ ജീവിതശൈലി പിന്തുണയ്ക്കുന്നതിനുള്ള അധിക ചെലവും ബിസിനസിൽ പങ്ക് പറ്റാനുള്ള മോണ്ടെയുടെ ഗൂഢ തന്ത്രങ്ങളും കാരണം നഷ്ടം നേരിട്ടതോടെ മിൽ‌ഡ്‌റെഡ് പാപ്പരാക്കുകയും ഹോട്ടൽ ശൃംഖല വിൽക്കാൻ അവൾ നിർബന്ധിതയാകുകയും ചെയ്യുന്നു.
മോണ്ടെയെ നേരിടാൻ അയാളുടെ ബീച്ച് ഹൗസിലേക്ക് വണ്ടിയോടിച്ചു ചെല്ലുന്ന മിൽഡ്രഡ് അയാളുടെ കരങ്ങളിൽ മകൾ വേദയെ കണ്ടെത്തുന്നു.
മോണ്ടെയ്ക്കു നേരേ ഉപയോഗിക്കാൻ ഉദ്ദേശിച്ചുകൊണ്ട് കരുതിയിരുന്ന തോക്ക് ഉപേക്ഷിച്ച് കണ്ണീരോടെ തന്റെ കാറിനടുത്തേക്ക് ഓടുന്ന മിൽഡ്രെഡിനോട് അമ്മയെ വിവാഹമോചനം ചെയ്ത ശേഷം മോണ്ടെ തന്നെ വിവാഹം കഴിക്കാൻ പോകുന്നതായി വേദ പുച്ഛത്തോടെ പറയുന്നു.
താൻ അവളെ ഒരിക്കലും വിവാഹം കഴിക്കില്ല, എന്നുമാത്രമല്ല വേദ ഒരു വൃത്തികെട്ടവളുമാണെന്ന് മോണ്ടെ പറയുന്നതോടെ അവൾ മിൽഡ്രെഡിൽനിന്നു ലഭിച്ച തോക്കുപയോഗിച്ച് അയാളെ വെടിവയ്ക്കുന്നു.
കൊലപാതകം മറച്ചുവെക്കാൻ സഹായിക്കണമെന്ന് അമ്മയോട് വേദ കണ്ണീരോടെ അപേക്ഷിക്കുന്നതോടെ മിൽഡ്രഡ് മനസ്സില്ലാമനസ്സോടെ സമ്മതം മൂളുന്നു.
വാലിയുടെ ദുഷ്പ്രവൃത്തികളിൽ മനം മടുത്ത അവർ ഫോറസ്റ്റേഴ്സ് കുടുംബത്തെ ബ്ലാക്ക് മെയിൽ ചെയ്യാൻ വേദയെ അയാൾ സഹായിക്കുന്നതിലും, അയാളുടെ  നൈറ്റ്ക്ലബിൽ പാട്ടുപാടാൻ മകളെ നിർബന്ധിതയാക്കിയതിനും തനിക്കെതിരായ മോണ്ടെയുടെ ബിസിനസ്സ് താൽപര്യങ്ങൾക്ക് തടയിടുന്നതിനും അതുപോലെതന്നെ അയാളുടെ  നിരന്തരമായ ലൈംഗികാതിക്രമങ്ങൾക്കും പ്രതികാരമായി- വാളിയെ ആകർഷിച്ച് കടൽക്കരയിലെ വീട്ടിലേയ്ക്കെത്തിക്കുകയും കൊലപാതകം അയാളുടെമേൽ കെട്ടിവയ്ക്കാൻ ശ്രമിക്കുകയും ചെയ്യുന്നു.
മോണ്ടെയുടെ മൃതദേഹം കണ്ട് പരിഭ്രാന്തനായി ഓടിയ വാലിയെ പോലീസ് ഉദ്യോഗസ്ഥർ അറസ്റ്റ് ചെയ്യുന്നു.
എന്നിട്ടും, അന്വേഷണ ഉദ്യോഗസ്ഥൻ മിൽഡ്രഡിനോട് പറയുന്നത്, വാലിക്ക് അത്തരം  ലക്ഷ്യവുമില്ലാത്തതിനാൽ കൊലയാളിയാകാൻ അയാൾക്ക് കഴിയില്ല എന്നാണ്.
നിലവിൽ, കൊലപാതകം നടത്തിയത് വേദയാണെന്ന് തങ്ങൾക്ക് അറിയാമായിരുന്നുവെന്ന് കുറ്റാന്വേഷകർ സമ്മതിക്കുന്നു.
മകളെ ജയിലിലേക്ക് അയച്ചപ്പോൾ മിൽഡ്രഡ് ക്ഷമ ചോദിക്കാൻ ശ്രമിക്കുന്നുവെങ്കിലും വേദ അവളെ തിരസ്കരിക്കുന്നു.
മിൽഡ്രഡ് പോലീസ് സ്‌റ്റേഷൻ വിട്ട് പുറത്തുവരുമ്പോൾ അവളെ കാത്ത് നിൽക്കുന്ന മുൻ ഭർത്താവായ ബെർട്ടിനെ കണ്ടെത്തുന്നു.
അഭിനേതാക്കൾ ജോവാൻ ക്രാഫോർഡ് - മിൽഡ്രഡ് പിയേഴ്സ് ബെരാഗൺ ജാക്ക് കാർസൺ - വാലി ഫേ സക്കറി സ്കോട്ട് - മോണ്ടെ ബെരാഗൺ ഈവ് ആർഡൻ - ഐഡ കോർവിൻ ആൻ ബ്ലിത്ത് - വേദ പിയേഴ്സ് ഫോറസ്റ്റർ ബ്രൂസ് ബെന്നറ്റ് - ആൽബർട്ട് "ബെർട്ട്" പിയേഴ്സ് ലീ പാട്രിക് - ശ്രീമതി മാഗി ബീഡർഹോഫ് മൊറോണി ഓൾസെൻ - ഇൻസ്പെക്ടർ പീറ്റേഴ്സൺ വേദ ആൻ ബോർഗ് - മിറിയം എല്ലിസ് ജോ ആൻ മാർലോ as കേ പിയേഴ്സ് ബട്ടർഫ്ലൈ മക്വീൻ - ലോട്ടി (uncredited) ചാൾസ് ട്രോബ്രിഡ്ജ് - അഭിഭാഷകൻ (uncredited) ഗാരി ഓവൻ - കടവിലെ പോലീസുകാരൻ (uncredited) നോവലുമായുള്ള താരതമ്യം
ജെയിംസ് എം. കെയ്ൻ പലപ്പോഴും ഒരു "ഹാർഡ്-ബോയിൽഡ് ക്രൈം റൈറ്റർ" എന്ന് മുദ്രകുത്തപ്പെട്ടിരുന്നുവെങ്കിലും, അദ്ദേഹത്തിന്റെ നോവലായ മിൽഡ്രഡ് പിയേഴ്സ് (1941) ചെറിയ അക്രമങ്ങളോടെ കൂടുതലും ഒരു മനഃശാസ്ത്രപരമായ സമീപനത്തോടെ രചിച്ച കൃതിയായിരുന്നു.
നാല് വർഷത്തിന് ശേഷം പുറത്തിറങ്ങിയ അതിൻറെ ചലച്ചിത്ര പതിപ്പിൽ ഒരു കൊലപാതകം അവതരിപ്പിക്കപ്പെട്ടുകൊണ്ട് ഒരു ത്രില്ലറായി രൂപകൽപ്പന ചെയ്യപ്പെട്ടു.
നോവലിലെ കാലഘട്ടം ഒമ്പത് വർഷക്കാലം (1931 മുതൽ 1940 വരെ) നീണ്ടുനിൽക്കുമ്പോൾ, സിനിമ 1939 മുതൽ 1940 വരെ കേവലം നാല് വർഷക്കാലം മാത്രമാണുള്ളത്.
പരിണിതഫലമായി അതിലെ കഥാപാത്രങ്ങൾക്ക് പ്രായമേറുന്നുമില്ല.
മിൽ‌ഡ്‌റെഡിന്റെ ശാരീരിക രൂപം മാറുന്നില്ല, എന്നിരുന്നാലും അവളുടെ വ്യവസായം വളരുന്നതിനനുസരിച്ച് വസ്ത്രധാരണം കൂടുതൽ ഗംഭീരമായിത്തീരുന്നു.
വേദയുടെ പ്രായം ഏകദേശം 13 മുതൽ 17 വയസ്സ് വരെയാണ്.
സിനിമയിൽ ഒരു വ്യവസായിയയ മിൽഡ്രഡിൻറെ ഹോട്ടലുകൾ പകിട്ടേറഇയ സ്ഥലങ്ങളും കൂടാതെ നോവലിലെ മൂന്ന് ഹോട്ടലുകൾക്ക് പകരം സിനിമയിൽ ഒരു മുഴുവൻ ഹോട്ടൽ ശൃംഖലയും (മിൽഡ്രഡ്സ്) അവൾ സ്വന്തമാക്കുന്നതായാണ്.
ദുഷിച്ച മനസുള്ള  വേദ, നോവലിൽ അതിശയകരമാംവിധം കഴിവുള്ളവളും മിടുക്കിയും വക്രബുദ്ധിയുള്ളവളുമാണെങ്കിൽ സിനിമയിൽ അൽപ്പം ഈ ഗുണങ്ങൾ തുലോം കുറവാണ്.
നോവലിൽ പ്രാധാന്യമുള്ള ഡിപ്രഷൻ, മദ്യ നിരോധന കാലഘട്ടം എന്നിവയെക്കുറിച്ചുള്ള മുഴുവൻ പരാമർശങ്ങളും തിരക്കഥയിൽ ഒഴിവാക്കപ്പെട്ടിരിക്കുന്നു.
സിനിമയിൽ ഇതിവൃത്തം ലളിതമാക്കുകയും കഥ നടക്കുന്ന സ്ഥലങ്ങളുടെ എണ്ണം കുറയ്ക്കുകയും ചെയ്യുന്നു.
ഒരു ഗായികയെന്ന നിലയിലുള്ള വേദയുടെ പരിശീലനവും വിജയവും (ഹോളിവുഡ് ബൗളിലെ അവളുടെ പ്രകടനം ഉൾപ്പെടെ) സിനിമയിൽ ഒഴിവാക്കപ്പെട്ടുവെന്ന് മാത്രമല്ല, അവളുടെ സംഗീത അധ്യാപകരെക്കുറിച്ച് വെറുതെ പരാമർശിക്കുക മാത്രം ചെയ്യുന്നു.
നോവലിലെ ഒരു പ്രധാന കഥാപാത്രവും മിൽഡ്രഡിന്റെ ആത്മസുഹൃത്തുമായ ലൂസി ഗെസ്ലർ സിനിമയിൽ ഒഴിവാക്കപ്പെട്ടു.
എന്നാൽ ഹോട്ടലിലെ  മിൽഡ്രഡിന്റെ ബോസും എന്നാൽ വെയിറ്ററായും ജോലി ചെയ്യുന്ന ഐഡയ്ക്ക്, നോവലിലെ ഗെസ്ലറുടെ ബുദ്ധിപരമായ വ്യക്തിത്വത്തിന്റെ ഭൂരിഭാഗവും നൽകിയിട്ടുമുണ്ട്.
നോവലിൽ മോണ്ടെ എന്ന കഥാപാത്രം മരിക്കുന്നില്ല, വേദ ഒരിക്കലും ജയിലിൽ പോകുന്നുമില്ല.
അക്കാലത്തെ സെൻസർഷിപ്പ് കോഡ് ദുഷ്പ്രവൃത്തികൾക്ക് ശിക്ഷിക്കപ്പെടണമെന്ന് ആവശ്യപ്പെടുന്നതിനാലാണ് കഥയിൽ ഒരു കൊലപാതക ഭാഗം സിനിമാക്കാർ ആവിഷ്കരിച്ചത്.
2011-ലെ HBO മിനിപരമ്പരയായ മിൽഡ്രഡ് പിയേഴ്‌സ് ഇക്കാര്യത്തിൽ നോവലിനോട് കൂടുതൽ നീതി പുലർത്തുന്നു.
മിൽഡ്രെഡ് ഫേയ് ജെഫേഴ്‌സൺ
മിൽഡ്രഡ് ഫെയ് ജെഫേഴ്സൺ (ജീവിതകാലം: ഏപ്രിൽ 6, 1927 - ഒക്ടോബർ 15, 2010) ഒരു അമേരിക്കൻ ഫിസിഷ്യനും ഗർഭച്ഛിദ്ര വിരുദ്ധ രാഷ്ട്രീയ പ്രവർത്തകയുമായിരുന്നു.
ഹാർവാർഡ് മെഡിക്കൽ സ്കൂളിൽ നിന്ന് ബിരുദം നേടിയ ആദ്യത്തെ കറുത്തവർഗ്ഗക്കാരി, ഹാർവാർഡ് മെഡിക്കൽ സ്കൂളിൽ നിന്ന് ശസ്ത്രക്രിയയിൽ ബിരുദം നേടിയ ആദ്യ വനിത, ബോസ്റ്റൺ സർജിക്കൽ സൊസൈറ്റിയിൽ അംഗമായ ആദ്യ വനിത, ഗർഭച്ഛിദ്രം നിയമവിധേയമാക്കുന്നതിനെതിരായ പോരാട്ടം, കറുത്ത വർഗ്ഗക്കാരിയായി ഫിസിഷ്യൻ എന്നീ നിലകളിൽ അവർ പേരെടുത്തിരുന്നു.
നാഷണൽ റൈറ്റ് റ്റു ലൈഫ് കമ്മിറ്റിയുടെ ( National Right to Life Committee) പ്രസിഡന്റായി.
ടെക്സസിലെ പിറ്റ്സ്ബർഗിൽ ജനിച്ച മിൽഡ്രഡ് , മെത്തഡിസ്റ്റ് മന്ത്രിയും സ്കൂൾ അധ്യാപികയുമായിരുന്ന മില്ലാർഡ്, ഗുത്രി ജെഫേഴ്സൺ ദമ്പതികളുടെ ഏകമകളായിരുന്നു അവളുടെ മാതാപിതാക്കൾ 1976-ന് മുമ്പ് വിവാഹമോചനം നേടുകയും വിവാഹമോചനത്തിന് ശേഷം റോക്സ്ബറിയിൽ താമസിക്കുകയും ചെയ്തു.
ജെഫേഴ്സൺ വളർന്നത് ടെക്സാസിലെ കാർത്തേജിലാണ്, വെസ്ലി-കാൽവിനിസ്റ്റ് പാരമ്പര്യത്തിലാണ് ചെറുപ്പത്തിൽ, "മില്ലി" പട്ടണത്തിലെ ഡോക്ടറെ അവന്റെ കുതിരപ്പുറത്ത് കയറ്റി അയാൾ വീട്ടിലേക്ക് വിളിക്കുമ്പോൾ അവനെ പിന്തുടർന്നു, ഇത് പിന്നീട് അവളെ ഒരു ഡോക്ടറാകാൻ പ്രേരിപ്പിച്ചു.
റഫറൻസുകൾ ↑ "Leading anti-abortion activist Mildred Jefferson dies at 83" The Patriot Ledger via The Associated Press , October 17, 2010 1 2 3 ↑ ↑ Note, this is the first part of the article, which is continued on page A17 .
മിൽഡ്രഡ് ഡനോക്ക്
മിൽഡ്രഡ് ഡൊറോത്തി ഡനോക്ക് (ജനുവരി 25, 1901 - ജൂലൈ 5, 1991) ഒരു അമേരിക്കൻ നാടക, ചലച്ചിത്ര നടിയായിരുന്നു.
1951-ൽ ഡെത്ത് ഓഫ് എ സെയിൽസ്മാൻ എന്ന ചിത്രത്തിലെ വേഷത്തിനും പിന്നീട് 1956-ൽ ബേബി ഡോൾ എന്ന ചിത്രത്തിലെ വേഷത്തിനും അവർ രണ്ടുതവണ അക്കാദമി അവാർഡിന് നാമനിർദ്ദേശം ചെയ്യപ്പെട്ടു.
മേരിലാൻഡിലെ ബാൾട്ടിമോറിൽ ജനിച്ച ഡനോക്ക് വെസ്റ്റേൺ ഹൈസ്കൂളിൽ നിന്ന് ബിരുദം നേടി.
ഗൗച്ചർ കോളേജിലെ വിദ്യാർത്ഥിയായിരിക്കെ, ആൽഫ ഫൈ സോറോറിറ്റിയിലും അഗോറ ഡ്രാമറ്റിക് സൊസൈറ്റിയിലും അംഗമായിരുന്ന അവർക്ക് നാടകാഭിനയത്തിൽ താൽപ്പര്യം വളർന്നു.
ബിരുദം നേടിയ ശേഷം, ബാൾട്ടിമോറിലെ ഫ്രണ്ട്സ് സ്കൂളിൽ ഇംഗ്ലീഷ് പഠിപ്പിക്കുകയും അവിടെ നാടകങ്ങളുടെ നിർമ്മാണത്തിൽ സഹായിക്കുകയും ചെയ്തു.
അവലംബം ↑ ↑ ↑ The Alpha Phi Quarterly, Volume XXXIV, number 1 (January 1922), p. 53 ↑
മിൽഡ്രഡ് ഹാൾ-വാട്സൺ ഇംഗ്ലീഷ് വിലാസം https://ml.wikipedia.org/wiki/Mildred_Hall-Watson
2019 ഡിസംബർ മുതൽ സെനറ്റിന്റെ പ്രസിഡന്റായ ബഹാമിയൻ പ്രസവചികിത്സയും ഗൈനക്കോളജിസ്റ്റും രാഷ്ട്രീയക്കാരിയുമാണ് മിൽഡ്രഡ് ഹാൾ-വാട്സൺ എംബിഇ.
ഹാൾ-വാട്സൺ 1977-ൽ വാഷിംഗ്ടൺ ഡി.സി.യിലെ ഹോവാർഡ് യൂണിവേഴ്സിറ്റി കോളേജ് ഓഫ് മെഡിസിനിൽ നിന്ന് അവൾ ബിരുദം നേടി.
ഹാൾ-വാട്‌സൺ ഒരു ഒബ്‌സ്റ്റട്രീഷ്യൻ/ഗൈനക്കോളജിസ്റ്റാണ്.
അവർ അമേരിക്കൻ കോളേജ് ഓഫ് സർജൻസ് ഫെല്ലോ, ഇന്റർനാഷണൽ കോളേജ് ഓഫ് സർജൻസ് അംഗം, അമേരിക്കൻ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെ സഹവർത്തി ആണ്.
ബഹാമാസിലെ ഹെൽത്ത് കെയർ സെന്റർ ഫോർ വിമൻ ആൻഡ് ന്യൂ ബിഗിനിംഗ്സ് ബെർതിംഗ് ആൻഡ് സർജിക്കൽ സെന്ററിന്റെ മെഡിക്കൽ ഡയറക്ടറായി സേവനമനുഷ്ടിച്ചിരുന്നു.
അവർ ബഹാമാസ് PACE ഫൗണ്ടേഷന്റെ (തുടർവിദ്യാഭ്യാസത്തിനുള്ള പ്രവേശനം നൽകൽ) ഡയറക്ടറായിരുന്നു.
ഹാൾ-വാട്‌സൺ ഫ്രീ നാഷണൽ മൂവ്‌മെന്റിൽ അംഗമാണ്.
2017 മെയ് മാസത്തിൽ അവർ സെനറ്റിന്റെ വൈസ് പ്രസിഡന്റായി തെരഞ്ഞെടുക്കപ്പെട്ടു.
2019 ഡിസംബർ 5-ന്, അറ്റോർണി ജനറൽ കാൾ ബെഥേൽ നാമനിർദ്ദേശം ചെയ്തതിനെത്തുടർന്ന് സെനറ്റിന്റെ പ്രസിഡന്റായി അവർ ഏകകണ്ഠമായി തിരഞ്ഞെടുക്കപ്പെട്ടു.
2020 മെയ് മാസത്തിൽ, ആരോഗ്യമന്ത്രിയാകാനുള്ള പ്രധാനമന്ത്രി ഹ്യൂബർട്ട് മിന്നിസിന്റെ ആദ്യ ചോയ്‌സ് അവരാണെന്ന് റിപ്പോർട്ട് ചെയ്യപ്പെട്ടു.
എന്നിരുന്നാലും രാജ്യത്തിന്റെ ഭരണഘടന പ്രകാരം ഇതിന് മറ്റൊരു മന്ത്രി രാജിവെക്കേണ്ടി വരും.
കാരണം സെനറ്റിൽ നിന്ന് കാബിനറ്റിലെ രണ്ട് അംഗങ്ങൾക്ക് മാത്രമേ കഴിയൂ.
മിൽഡ്രെഡ് മിച്ചൽ-ബേറ്റ്മാൻ
ഡോ. മിൽഡ്രഡ് മിച്ചൽ-ബേറ്റ്മാൻ, എംഡി (ജീവിതകാലം: 1922 - ജനുവരി 25, 2012) ഒരു അമേരിക്കൻ ഫിസിഷ്യനും മെഡിക്കൽ അഡ്മിനിസ്ട്രേറ്ററുമായിരുന്നു .
ഇംഗ്ലീഷ്: Dr. Mildred Mitchell-Bateman 1962-ൽ വെസ്റ്റ് വെർജീനിയയുടെ മാനസികാരോഗ്യ കമ്മീഷണറായിരുന്നു അവർ, ഈ സ്ഥാനം വഹിക്കുന്ന ആദ്യത്തെ വനിതയും ആദ്യത്തെ ആഫ്രിക്കൻ-അമേരിക്കക്കാരിയുമാണ്.
1922-ൽ , ജോർജിയയിലെ ബ്രൺസ്‌വിക്കിൽ ഒരു വൈദികനും രജിസ്റ്റർഡ് നഴ്‌സിനും മകളായി മിൽഡ്രഡ്  മിച്ചൽ-ബേറ്റ്മാൻ ജനിച്ചു.
1937 മുതൽ 1939 വരെ, മിൽഡ്രഡ് നോർത്ത് കരോലിനയിലെ കോൺകോർഡിലുള്ള ബാർബർ-സ്കോട്ടിയ കോളേജിലും നോർത്ത് കരോലിനയിലെ ഷാർലറ്റിലുള്ള ജോൺസൺ സി. സ്മിത്ത് യൂണിവേഴ്സിറ്റിയിലും പഠിച്ചു .
1941-ൽ ജോൺസൺ സി. സ്മിത്ത് സർവകലാശാലയിൽ നിന്ന് ബിരുദം നേടി.
1946-ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് മെഡിക്കൽ ബിരുദം നേടി .
1947 ഡിസംബർ 25-ന് അവർ പെൻസിൽവാനിയയിലെ പാർക്ക്സ്ബർഗിൽ നിന്നുള്ള ഒരു തെറാപ്പിസ്റ്റായിരുന്ന വില്യം എൽ. ബേറ്റ്മാനെ വിവാഹം കഴിച്ചു.
മിൽഡ്രഡ്  2012 ജനുവരി 25-ന് 89-ാം വയസ്സിൽ അസുഖം മൂലം മരിക്കുന്നതുവരെ വൈദ്യപരിശീലനം തുടർന്നു.
റഫറൻസുകൾ ↑ ↑ 1 2 1 2 ↑
മിൽമ ഇംഗ്ലീഷ് വിലാസം https://ml.wikipedia.org/wiki/Milma
കേരള ക്ഷീരോൽപ്പാദക സഹകരണ സംഘം അഥവാ മിൽമ തിരുവനന്തപുരം ആസ്ഥാനമായി 1980-ൽ ആരംഭിച്ചു‌.
ഇന്തോ-സ്വിസ് പദ്ധതിയുടെ ഭാഗമായിട്ടാണ്‌ ഇത് ആരംഭിച്ചത് .
ഈ സംരംഭം ആദ്യമായി ആരംഭിച്ചത് 1963 ഇന്ത്യാ ഗവൺമെന്റിന്റേയും സ്വിസ് ഗവൺമെന്റിന്റേയും സംയുക്ത സംരംഭമായിട്ടാണ്.
1980-കളുടെ തുടക്കത്തിൽ കേരളം ക്ഷീരസൗഹൃദ സംസ്ഥാനമായി കാണപ്പെട്ടു, പാൽ വിതരണത്തിനായി പ്രാഥമികമായി അയൽ സംസ്ഥാനങ്ങളെ ആശ്രയിക്കേണ്ടി വന്നു.
എന്നാൽ, പാലുൽപ്പാദനത്തിൽ കേരളം ഇന്ന് ഏറെക്കുറെ സ്വയംപര്യാപ്തമാണ്.
ഇതിനു കാരണമായി പറയേണ്ടത് കേരളത്തിലെ ഓപ്പറേഷൻ ഫ്ലഡ് II-ന്റെ നടപ്പാക്കൽ ഏജൻസിയായി 1980-ൽ കേരള കോഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ ലിമിറ്റഡിന്റെ സ്ഥാപനത്തിനാണ്.
ഗ്രാമതലത്തിൽ പ്രാഥമിക ക്ഷീര സഹകരണ സംഘങ്ങൾ, മധ്യതലത്തിൽ പ്രാദേശിക പാൽ ഉൽപാദക യൂണിയനുകൾ, കേരള കോഓപ്പറേറ്റീവ് മിൽക്ക് മാർക്കറ്റിംഗ് ഫെഡറേഷൻ ലിമിറ്റഡ് എന്ന സംസ്ഥാന തലത്തിൽ ഒരു അപെക്സ് ബോഡി എന്നിവയുമായി ത്രിതല ഘടനയാണ് സംഘടനയ്ക്കുള്ളത്.
നിലവിൽ മൂന്ന് പ്രാദേശിക സഹകരണ പാൽ ഉത്പാദക യൂണിയനുകൾ പ്രവർത്തിക്കുന്നുണ്ട്.
തിരുവനന്തപുരം, കൊല്ലം, ആലപ്പുഴ, പത്തനംതിട്ട എന്നീ റവന്യൂ ജില്ലകൾ തിരുവനന്തപുരം റീജിയണൽ കോ-ഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (ടിആർസിഎംപിയു), എറണാകുളം, തൃശൂർ, കോട്ടയം, ഇടുക്കി ജില്ലകൾ എറണാകുളം റീജിയണൽ കോ-ഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (ഇആർസിഎംപിയു) അധികാരപരിധിയിലാണ് വരുന്നത്.
) കൂടാതെ മലബാർ റീജിയണൽ കോഓപ്പറേറ്റീവ് മിൽക്ക് പ്രൊഡ്യൂസേഴ്‌സ് യൂണിയന്റെ (എംആർസിഎംപിയു) കീഴിലുള്ള പാലക്കാട്, കണ്ണൂർ, മലപ്പുറം, കോഴിക്കോട്, വയനാട്, കാസർകോട് എന്നീ ആറ് വടക്കൻ ജില്ലകളും.
ത്രിതല ഘടന കർഷക അംഗങ്ങൾക്ക് അവരുടെ ഉൽപ്പന്നങ്ങളുടെ വിപണനത്തിനായുള്ള നയ-തല തീരുമാനങ്ങൾക്ക് നേരിട്ട് ഉത്തരവാദികളാണെന്ന് ഉറപ്പാക്കുന്നു.
മിൽമ തേങ്ങാ ബർഫി മിൽമ മിൽക്കി ജാക്ക് - ചക്ക പേഡ ക്ഷീരസാന്ത്വനം ഇൻഷുറൻസ്
കേരള സംസ്ഥാനത്തെ ക്ഷീരകർഷകർക്കും ക്ഷീര സംഘം ജീവനക്കാർക്കുമായി സംസ്ഥാന ക്ഷീര വികസന വകുപ്പ് നടപ്പിലാക്കുന്ന സമഗ്ര ഇൻഷുറൻസ് പദ്ധതിയാണ് ക്ഷീര സാന്ത്വനം .
കന്നുകാലികൾക്കും ക്ഷീരകർഷകർക്കും കുടുംബാംഗങ്ങൾക്കും ക്ഷീര സംഘം ജീവനക്കാർക്കും കുടുംബാംഗങ്ങൾക്കും ഇൻഷുറൻസ് പരിരക്ഷ ലഭിക്കും.
യുണൈറ്റഡ് ഇന്ത്യ ഇൻഷുറൻസ്, ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ എന്നിവയുമായി ചേർന്നാണ് പദ്ധതി നടപ്പാക്കുന്നത്.
ഗോ സുരക്ഷ, ആരോഗ്യ സുരക്ഷ, അപകട ഇൻഷുറൻസ്, ലൈഫ് ഇൻഷുറൻസ്,  പോളിസികൾ ഇതിന് കീഴിൽ ലഭ്യമാകും.
ക്ഷീര സംഘങ്ങളിൽ അംഗങ്ങളായ കർഷകർക്ക് ക്ഷീര സംഘം സെക്രട്ടറിയെ സമീപിച്ച് അപേക്ഷ ഫോറം നൽകിയാൽ പദ്ധതിയിൽ അംഗം ആകാവുന്നതാണ്.
സംസ്ഥാന ക്ഷീര വികസന വകുപ്പ് നിശ്ചിത തുക( 50% വരെ )പ്രീമിയം സബ്‌സിടി ആയി നൽകുന്നതിനാൽ ക്ഷീര കർഷകന് മിതമായ തുക മാത്രം അടച്ചാൽ മതിയാകും.
കന്നു കാലികളെ ഇൻഷുർ ചെയുന്നതിനായി ഗ്രാമ പഞ്ചായത്ത്‌ വെറ്റിനരി സർജൻ സാക്ഷ്യപെടുത്തിയ എൻറോൾമെന്റ് ഫോം കൂടെ നൽകേണ്ടതാണ്.
ഗോ രക്ഷ പോളിസി പ്രകാരം ഒരു പശുവിനു 50,000 രൂപ മുതൽ 70,000 രൂപ വരെ ഇൻഷുറൻസ് പരിരക്ഷ ലഭിക്കും.
80 വയസു വരെ പ്രായമുള്ള കർഷകർക്ക് ഇൻഷുറൻസ് പരിരക്ഷ ലഭിക്കും.
കർഷകരുടെ മാതാപിതാക്കൾക്ക് ആനുകൂല്യം ലഭിയ്ക്കാൻ പ്രായ പരിധി ഉണ്ടായിരിക്കില്ല.
പദ്ധതിയ്ക്ക് കീഴിൽ ഒരു ലക്ഷം രൂപ വരെ ചികിത്സാ ആനുകൂല്യം ലഭിയ്ക്കും.
അപകട സുരക്ഷാ പോളിസിയിൽ അംഗമാകുന്നവർക്ക് 7 ലക്ഷം രൂപവരെ ഇൻഷുറൻസ് ലഭിയ്ക്കും.
ഒരു വർഷമാണ് പോളിസി കാലാവധി.
ഇതും കാണുക അമൂൽ - ഗുജറാത്ത് കോ-ഓപറേറ്റീവ് മിൽക് മാർക്കറ്റിംഗ് ഫെഡറേഷൻ ലിമിറ്റഡ് അവലംബം
മിൽവിന ഡീൻ ഇംഗ്ലീഷ് വിലാസം https://ml.wikipedia.org/wiki/Millvina_Dean
1912 ഏപ്രിൽ 15 -ന് നടന്ന ടൈറ്റാനിക് കപ്പൽ ദുരന്തത്തിൽനിന്ന് രക്ഷപ്പെട്ട് ജീവിച്ചിരുന്നവരിൽ അവസാനവ്യക്തിയായിരുന്നു മിൽവിന ഡീൻ ( ഫെബ്രുവരി 2 , 1912 - മേയ് 31 , 2009 ) .
ടൈറ്റാനിക്ക് ദുരന്തത്തിലകപ്പെട്ട ഏറ്റവും പ്രായം കുറഞ്ഞ യാത്രക്കാരിയുമായിരുന്നു ഇവർ.
ദുരന്തസമയത്ത് മിൽവിനയ്ക്ക് രണ്ടരമാസം മാത്രമേ പ്രായമുണ്ടായിരുന്നുള്ളൂ.
ബെർട്രാം ഫ്രാങ്ക് ഡീൻ, ജോർജ്ജെറ്റ് ഇവാ ലൈറ്റ് ദമ്പതികളുടെ മകളായി 1912 ഫെബ്രുവരി 2-നാണ് മിൽവിന ജനിച്ചത്.
എലിസബത്ത് ഗ്ലാഡിസ് മിൽവിന ഡീൻ എന്നായിരുന്നു പൂർണ്ണനാമം.
ബെർട്രാം വെരെ ഡീൻ എന്ന ഒരു സഹോദരനും മിൽവിനയ്ക്കുണ്ട്.
ഇദ്ദേഹവും ടൈറ്റാനിക്ക് ദുരന്തത്തിൽപ്പെടുകയും മിൽവിനയോടൊപ്പം രക്ഷപ്പെടുകയും ചെയ്തു.
ടെറ്റാനിക് യാത്ര
അമേരിക്കയിൽ ഒരു പുകയിലക്കട തുടങ്ങാൻ വേണ്ടി മിൽവിനയുടെ മാതാപിതാക്കൾ നടത്തിയ യാത്രയാണ് അവരുടെ ദുരന്തയാത്രയായി മാറിയത്.
മറ്റൊരു കപ്പലിൽ യാത്ര ചെയ്യേണ്ടിയിരുന്ന ഇവർ കൽക്കരിസമരം കാരണം ടൈറ്റാനിക്കിലേക്ക് യാത്ര മാറ്റുകയായിരുന്നു.
1912 ഏപ്രിൽ 14-ന് കപ്പൽ മഞ്ഞുമലയായി കൂട്ടിമുട്ടിയത് തിരിച്ചറിഞ്ഞ മിൽവിനയുടെ അച്ഛൻ ഭാര്യയെയും മക്കളെയും കൂട്ടി ഡെക്കിനുമുകളിലേക്കെത്തി.
ദുരന്തത്തെത്തുടർന്നു നടന്ന രക്ഷാപ്രവർത്തനത്തിൽ ലൈഫ്ബോട്ട് 10-ൽ കയറി മിൽവിനയും അമ്മയും സഹോദരനും സുരക്ഷിതമായി കരയിലെത്തി.
എന്നാൽ മിൽവിനയുടെ അച്ഛന് ദുരന്തത്തിൽനിന്ന് രക്ഷപ്പെടാനായില്ല.
ശിഷ്ടജീവിതം
ദുരന്തത്തിനുശേഷം അമേരിക്കയിലെ ബിസിനസ് സ്വപ്നം ഉപേക്ഷിച്ച് മിൽവിനയുടെ അമ്മ രണ്ടു മക്കളേയും കൊണ്ട് ഇംഗ്ലണ്ടിലേക്ക് തിരിച്ചുപോയി.
മിൽവിനയും സഹോദരൻ ബെർട്രാം ഡീനിന്റെയും വിദ്യാഭ്യാസം സതാംപ്റ്റണിലെ സ്കൂളുകളിൽ നടന്നു.
രണ്ടാം ലോകമഹായുദ്ധ കാലത്ത് ബ്രിട്ടീഷ് സർക്കാരിനുവേണ്ടി മിൽവിന പ്രവർത്തിച്ചിട്ടുണ്ട്.
മിൽവിനയ്ക്ക് എട്ട് വയസ്സുള്ളപ്പോൾ അമ്മ രണ്ടാമതും വിവാഹം കഴിക്കാനൊരുങ്ങിയ കാലഘട്ടത്തിലാണ് താനും ടൈറ്റാനിക് കപ്പലിലെ യാത്രക്കാരിയായിരുന്നുവെന്ന യാഥാർത്ഥ്യം മിൽവിന അറിഞ്ഞത്.
മിൽവിനയുടെ അമ്മ 1975 സെപ്റ്റംബർ 16 -നും സഹോദരൻ ബെർട്രാം 1992 ഏപ്രിൽ 15 -നും മരണമടഞ്ഞു.
വിവാഹം കഴിക്കാതിരുന്ന മിൽവിനയുടെ പിൽക്കാലത്തെ ജീവിതം ടൈറ്റാനിക്കുമായി ബന്ധപ്പെട്ട വിവിധ പരിപാടികളിലൊതുങ്ങി.
എഴുപതുകളിൽ തുടങ്ങിയ ഈ പരിപാടികൾ തൊണ്ണൂറ് വയസ്സ് കഴിഞ്ഞതിനുശേഷവും തുടർന്നു.
96 വയസ്സായപ്പോഴേക്കും മിൽവിന തീർത്തും അവശയായി.
ശ്വാസതടസ്സവും മറ്റും അവരെ നിരന്തരമായി വേട്ടയാടി.
2009 മേയ് 31-ന് 97-ആം വയസ്സിൽ ന്യൂമോണിയ ബാധിച്ചതിനെത്തുടർന്ന് ഹാംപ്ഷയറിലെ കെയർഹോമിൽവെച്ച് അവർ അന്തരിച്ചു.
മിൽബ്രേ
മിൽബ്രേ , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സാൻ മാറ്റെയോ കൗണ്ടിയിൽ , സാൻ ഫ്രാൻസിസ്കോ ഉൾക്കടലിന്റെ പടിഞ്ഞാറ് ഭാഗത്ത്, സാൻ ബ്രൂണോയ്ക്കു വടക്കും ബർലിംഗാമിനു തെക്കുമായി സ്ഥിതിചെയ്യുന്ന ഒരു നഗരമാണ്.
2010 ലെ സെൻസസ് അനുസരിച്ചുള്ള ഈ നഗരത്തിലെ ആകെ ജനസംഖ്യ 21,536 ആയിരുന്നു.
മിൽപിറ്റാസ്
മിൽപിറ്റാസ് , അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്ത്, സാന്താ ക്ലാര കൗണ്ടി യിൽ സ്ഥിതിചെയ്യുന്ന ഒരു നഗരമാണ്.
സാൻ ജോസ് നഗരം തെക്കുഭാഗത്തും ഫ്രെമോണ്ട് നഗരം വടക്കുഭാഗത്തുമായി, സംസ്ഥാന പാത 237 ന്റെ കിഴക്കേ അറ്റത്ത്, നഗരത്തിന്റെ ഏതാണ്ട് വടക്ക്/തെക്കു ഭാഗങ്ങളിലൂടെ കടന്നുപോകുന്ന  അന്തർസംസ്ഥാന പാതകളായ 680, 880 എന്നിവിയ്ക്കിടയിലായി  ഈ നഗരം സ്ഥിതിചെയ്യുന്നു.
നഗരത്തിന്റെ നേർ അതിർത്തിയായി അലമേഡ കൗണ്ടി വടക്കു വശത്തായി വരുന്ന ഈ നഗരം, തെക്കൻ ഉൾക്കടലിന്റെ വടക്കുകിഴക്കൻ മേഖലയുടെ അങ്ങേയറ്റത്ത്, കിഴക്കൻ ഉൾക്കടൽ, ഫ്രെമോണ്ട് എന്നിവ അതിർത്തിയായി നിലകൊള്ളുന്നു.
മിൽപിറ്റാസ് സിലിക്കൺ വാലി യ്ക്കുള്ളിലായാണ് സ്ഥിതിചെയ്യുന്നത്.
മാക്സ്റ്റർ , LSI കോർപ്പറേഷൻ , അഡാപ്റ്റെക് , ഇന്റർസിൽ , ഫയർഐ , വിയാവി , ലുമെന്റം (മുൻപ് JDSU), Kla-ടെൻകോർ , വ്യൂ Inc. തുടങ്ങിയ കോർപ്പറേഷൻ കമ്പനികളുടെ ആസ്ഥാനം മിൽപിറ്റാസിലെ വ്യവസായ മേഖലയുടെ ഉള്ളിലായാണ്.
ഫ്ളക്സ് , സിസ്കോ തുടങ്ങിയ കമ്പനികൾക്കും മിൽപിറ്റാസിൽ ഓഫീസുകളുണ്ട്.
2018 ലെ സെൻസസിൽ ഈ നഗരത്തിലെ ആകെ ജനസംഖ്യ 78,106 ആണെന്നു കണ്ടെത്തിയിരുന്നു.
മിൽപിറ്റാസ് പ്രദേശത്തെ ആദിമനിവാസികൾ ടമ്യെൻ (തോമിയെൻ, ടാമിയെൻ, താമിയെൻ, താമിയൈൻ എന്നിങ്ങനെ വ്യത്യസ്തമായും ഉച്ഛരിക്കുന്നു) അമരേന്ത്യൻ ജനങ്ങളായിരുന്നു.
ഇവർ സാൻ ഫ്രാൻസിസ്കോ ഉൾക്കടൽ മേഖല യിൽ ആയിരക്കണക്കിനു വർഷങ്ങളായി ജീവിച്ചിരുന്ന മുവെക്മ ഒഹ്ലോൺ ജനതയുടെ ഒരു ഭാഷാ ഉപവിഭാഗമായിരുന്നു.
ഒഹ്ലോൺ ഇന്ത്യാക്കാർ ദൈനംദിനവേട്ടയാടലിലൂടെ ഉപജീവനം കഴിച്ചിരുന്നവരും പരമ്പരാഗത ജീവിതചര്യ നയിച്ചിരുന്നവരായിരുന്നു.
കാൽവരി അസംബ്ലി ഓഫ് ഗോഡ് ചർച്ച്, ഹിഗ്വേരാ അഡോബ് പാർക്ക്  എന്നിങ്ങനെ ഇക്കാലത്ത് അറിയപ്പെടുന്നു സൈറ്റുകളുൾപ്പെട്ട പ്രദേശങ്ങളുടെ താഴ്ഭാഗത്തായും   ഇപ്പോൾ മിൽപ്പിറ്റാസ് എന്നറിയപ്പെടുന്ന പ്രദേശത്തിനുള്ളിലെ വിവിധ ഗ്രാമങ്ങളിലുമായി ഏതാനും ഒഹ്ലോൺ ജനങ്ങൾ അധിവസിച്ചിരുന്നു.
1993 ൽ എംവുഡ് കറക്ഷണൽ ഫെസിലിറ്റിയിലെ  ഒഹ്ലോൺ ശവകുടീരങ്ങളിൽ നിന്ന് ശേഖരിച്ച പുരാവസ്തുശാസ്ത്ര തെളിവുകൾ സക്രാമെന്റോ മുതൽ മോണ്ടെറെ വരയുള്ള പ്രദേശങ്ങളിലെ മറ്റ് ഗോത്രങ്ങളുമായി ഇവർക്ക് സമ്പന്നമായ വ്യാപാരമുണ്ടായിരുന്നുവെന്നു വെളിവാക്കിയിരുന്നു.
സാൻ ഫ്രാൻസിസ്കോ യുടെ തെക്കുഭാഗത്തുള്ള സാന്താ ക്ലാര താഴ്‍വര യുടെ വടക്കുകിഴക്കൻ മൂലയിലാണ് മിൽപിറ്റാസ് നഗരം സ്ഥിതി ചെയ്യുന്നത്.
സാൻ ഫ്രാൻസിസ്കോ ഉൾക്കടലിന്റെ തെക്കൻ ഭാഗത്തെക്കുറിക്കാനുപയോഗിക്കുന്ന പദമായ ‘തെക്കൻ ഉൾക്കൽ’ പ്രദേശത്തിലെ സാൻ ജോസ് നഗരപ്രാന്തമായാണ്  മിൽപ്പിറ്റാസിനെ സാധാരണയായി കണക്കാക്കുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ നഗരത്തിന്റെ ആകെ വിസ്തീർണ്ണം 13.6 ചതുരശ്ര മൈൽ (35.3 ചതുരശ്ര കിലോമീറ്റർ) ആണ് .
ഇതിൽ 13.6 ചതുരശ്ര മൈൽ (35.2 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.050 ചതുരശ്ര മൈൽ (0.13 ചതുരശ്ര കിലോമീറ്റർ) അതായത് (0.36 ശതമാനം) ജലം ഉൾപ്പെട്ടതുമാണ്.
മിൽപിറ്റാസ് നഗരത്തിന്റെ ശരാശരി ഉയരം 19 അടി (6 മീ) ആണ്.
പീഡ്മോണ്ട് റോഡ്, ഇവാൻസ് റോഡ്, നോർത്ത് പാർക്ക് വിക്ടോറിയ അവന്യൂ എന്നിവിടങ്ങളിൽ പൊതുവേ 100 അടി (30 മീറ്റർ) ഉയരമുണ്ട്.
എന്നാൽ പടിഞ്ഞാറൻ മേഖല സമുദ്രനിരപ്പിലാണുള്ളത്.
തെക്കു കിഴക്കൻ മലനിരകളിലെ 1,289 അടി (393 മീ.) ഉയരമുള്ള  കൊടുമുടിയാണ് മിൽപിറ്റാസ് നഗരത്തിലെ ഏറ്റവും ഉയർന്ന ബിന്ദു.
മാഗ്നറ്റാർ ഇംഗ്ലീഷ് വിലാസം https://ml.wikipedia.org/wiki/Magnetar മാഗ്നറ്റാർ ചിത്രകാരന്റെ ഭാവനയിൽ മാഗ്നറ്റാർ ചിത്രകാരന്റെ ഭാവനയിൽ.
സൂപ്പർനോവ പൊട്ടിത്തെറിയിലൂടെ ഞെരുങ്ങി  ചെറുതായ നക്ഷത്രത്തിന്റെ ആദ്യ കാന്തികമണ്ഡലം ചുരുങ്ങിയടുത്ത് വ്യാപിക്കുമ്പോൾ,  കാന്തികമണ്ഡലത്തിന്റെ]]  ശക്തി ഭൂമിയുടെ കാന്തികമണ്ഡലത്തിന്റെ  ലക്ഷം കോടി കോടി മടങ്ങ് കൂടിയതായിരിക്കും.
നക്ഷത്രത്തോടൊപ്പം കറങ്ങുകയും വൈദ്യുത കാന്തിക തരംഗങ്ങളും കണികകളും ഭ്രമണോർജ്ജത്തെ   കാര്യക്ഷമമായ രീതിയിൽ  സ്വീകരിക്കുകയും ചെയ്യുന്നത് കൊണ്ട്, ഭ്രമണവേഗം  പെട്ടെന്ന് കുറയുന്നു.
ഇങ്ങനെ  കുറഞ്ഞ് ഒടുവിൽ ഏതാനും  ആയിരം  വർഷങ്ങൾകൊണ്ട് സെക്കന്റിൽ   ഒന്നെന്ന   നിലയിലേക്ക് ഭ്രമണനിരക്ക്   താഴുന്നു.
ഇത്തരം ന്യൂട്രോൺ നക്ഷത്രങ്ങളെയാണ് 'മാഗ്നറ്റാറുകൾ' എന്നു   വിളിക്കുന്നത്.
ഇവ എക്സ്-റേ സ്രോതസ്സുകളാണ്.
ഇതും കാണുക ന്യൂട്രോൺ നക്ഷത്രം കൂടുതൽ വായനയ്ക്ക്
മാഗ്നറ്റിക് ഹിൽ (ഇന്ത്യ) മാഗ്നറ്റിക് ഹിൽ, ലഡാക്ക് , ഇന്ത്യ ലഡാക്കിലെ മാഗ്നറ്റിക് ഹില്ലിനടുത്തുള്ള സൈൻ ബോർഡ്.
ലഡാക്കിലെ ലേ പട്ടണത്തിനടുത്ത് സ്ഥിതി ചെയ്യുന്ന ഒരു " ഗ്രാവിറ്റി ഹിൽ " ആണ് മാഗ്നറ്റിക് ഹിൽ .
ഇവിടുത്തെ ഒപ്റ്റിക്കൽ ഇല്യൂഷൻ കാരണം, ഇതിലൂടെ സഞ്ചരിക്കുന്ന യാത്രികർക്ക് ഇച്ഛാപൂർവ്വകമല്ലാതെ തന്നത്താനെ കുന്ന് കയറുന്നതായി തോന്നുന്നു.
അവിടുത്തെ  പ്രദേശത്തിന്റെ പശ്ചാത്തലവും ചുറ്റുമുള്ള ചരിവുകളുമെല്ലാം ചേർന്നാണ് കാഴ്ചയെ ഇത്തരത്തിൽ ആക്കുന്നത്.
കുന്നിൽ എത്തിപ്പെടുന്ന വസ്തുക്കൾക്കും കാറുകൾക്കും ചിലപ്പോൾ ഗുരുത്വാകർഷണക്കുറവോടെ മുകളിലേയ്ക്ക് കയറുന്നതായി അനുഭവപ്പെടുന്നു.
എന്നാൽ യഥാർത്ഥത്തിൽ അവ ഇറക്കം ഇറങ്ങുകയാണ് ചെയ്യുന്നത്.
ഇത്തരത്തിലുള്ള ഇന്ത്യയിലെ മറ്റു രണ്ടു മാഗ്നറ്റിക് കുന്നുകൾ ഗുജറാത്തിലാണുള്ളത് .
ഒന്നാമത്തെത് ഭുജിനടുത്തും ( കാലോ ഡൻഗർ - ബ്ലാക്ക് ഹിൽസ്) രണ്ടാമത്തെത് തുൽസി ശ്യാമിലും .
34°10′16″N 77°21′09″E ﻿ / ﻿ 34.1710°N 77.3525°E ﻿ / 34.1710; 77.3525
മാഗ്നാകാർട്ട ഇംഗ്ലീഷ് വിലാസം https://ml.wikipedia.org/wiki/Magna_Carta 1215 ലെ മാഗ്ന കാർട്ട
പതിമൂന്നാം  നൂറ്റാണ്ടിൽ ഇറങ്ങിയ ഒരു ഇംഗ്ലീഷ് നിയമസംഹിത ആണ് ഇത് ( english:Magna Charta)1215ജൂൺ 15 ൽ രചിക്കപ്പെട്ട ഈ സം‌ഹിതക്ക് മാഗ്നകാർട്ട ലിബർറ്റേറ്റം (സ്വാതന്ത്ര്യത്തിന്റെ വലിയ ഉടമ്പടി) എന്നും പേരുണ്ട്.
ലാറ്റിൻ ഭാഷയിലെഴുതപ്പെട്ടിട്ടുള്ള ഈ ഉടമ്പടി ലാറ്റിൻ പേരിൽ അറിയപ്പെടുന്നു.
ഇംഗ്ലീഷ് ഭാഷയിലുള്ള  ഇതിന്റെ പരിഭാഷയാണ്‌  ഗ്രേറ്റർ ചാർട്ടർ(greater charter).
ബ്രിട്ടനിൽ രാജാക്കന്മാരുടെ  ഏകാധിപത്യത്തിലും
തന്നിഷ്ട്ടങ്ങളിലും  ചൂഷണങ്ങളിലും  അടിച്ചമർത്തലുകളിലും  വീർപ്പുമുട്ടിയാണ്  ജോൺ രാജാവിനെ തടഞ്ഞുവെച്ച്
1215-ൽ മാഗ്നാകാർട്ടയിൽ ജനങ്ങൾ ഒപ്പുവെപ്പിച്ചത്  .
രക്ഷപ്പെടാൻ മറ്റൊരു  മാർഗവുമില്ലാഞ്ഞിട്ടാണ് രാജാവ്‌ വഴങ്ങിയത് എന്നാൽ ജനാധിപത്യത്തിലേക്കുള്ള  ഈ ആദ്യ കാൽവെപ്പിന്  ഇന്നസെന്റ് മൂന്നാമൻ മാർപാപ്പ തള്ളിപ്പറഞ്ഞു.
"ചെകുത്താന്റെ പ്രമാണം" എന്നാക്ഷേപിച്ച് അത്  പാലിക്കേണ്ടത്  ജോൺരാജാവിന്‌"വിശുദ്ധ" ഉപദേശവും നൽകി.
സഭയിൽ ഒരു ജനാധിപത്യവും ഇല്ലെന്നതോ പോകട്ടെ ,മറ്റൊരിടത്തും  അത്യാവശ്യമില്ലെന്നുള്ളതുമാണ്  മതമേലധികാരികളുടെ
കാഴ്ച്ചപ്പാട് .
എന്നാൽ പല്ലും നഖവും നഷ്ട്ടപ്പെട്ട സഭ വിവിധ രാജ്യങ്ങളിൽ  പലതും അംഗീകരിക്കുകയും  മുൻകാല
പാതകങ്ങൾക്ക് മാപ്പുപറയാനും ആരംഭിച്ചിട്ടുണ്ട്.
ചില അവകാശങ്ങൾ വിളംബരം ചെയ്യുന്നതിനും ചില നിയമനടപടിക്രമങ്ങളെ ബഹുമാനിക്കുന്നതിനും, താനും നിയമത്തിന് അധീനനാണ്‌ എന്ന് അംഗീകരിക്കുന്നതിനുമായി ഇംഗ്ലണ്ടിലെ ജോൺ രണ്ടാമൻ  രാജാവിന്‌  ഈ നിയമം ആവശ്യമായി വരികയായിരുന്നു.
രാജാവുമായി ബന്ധപ്പെട്ട ചിലകാര്യങ്ങൾ  ഈ നിയമം വ്യക്തമായും സം‌രക്ഷിക്കുന്നു; ഹേബിയസ് കോർപസിലൂടെ നിയമവിരുദ്ധമായി തടങ്കലിൽ വെക്കുന്നതിനെ ചോദ്യചെയ്യുന്ന നടപടിയെ പരോക്ഷമായി പിന്തുണക്കുകയും ചെയ്യുന്നു.
ഇന്നത്തെ ഇംഗ്ലീഷ് സംസാരിക്കുന്ന രാജ്യങ്ങളെ ഭരണഘടനയിലധിഷ്ഠിതമായ സർക്കാർ സം‌വിധാനത്തിലേക്ക് നയിച്ച ചരിത്രപരമായ വികാസപ്രക്രിയയെ സ്വാധീനിച്ചത് മാഗനകാർട്ടയാണെന്ന് വിശ്വസിക്കപ്പെടുന്നു.
അമേരിക്കയുടെ ഭരണഘടനയേയും " പൊതുനിയമത്തേയും "(common laws) മറ്റുനിരവധി ഭരണഘടന നിയമങ്ങളേയും മാഗ്നകാർട്ട നിർണ്ണായകമായി സ്വാധീനിച്ചിട്ടുണ്ട്.
റുന്നിമേടെ  ( runnymede ) എന്ന സ്ഥലത്തു വെച്ചാണ് മാഗ്നാകാർട്ട ഒപ്പ് വെച്ചത് .
ഈ നിയമ സംഹിത പ്രകാരം പള്ളികളുടെ നിയമ സംരക്ഷണം,   ബാർട്ടൻ (barton) വിഭാഗത്തിന്റെ അന്യായമായ തടങ്കൽ എന്നിവ, അമിതമായി നികുതി പിരിക്കുക എന്നിവ അവസാനിപ്പിക്കാൻ ജോൺ രാജാവ് തയ്യാറായി.
ഇത് നടപ്പിൽ വരുത്താൻ ഒരു 25 അംഗ ബാർട്ടൻ സഭയും സംഹിത അനുശാസിച്ചു.
ഇത് പോപ്പ് ഇന്നസെന്റ് 3 അസാധു ആക്കുകയും തുടർന്ന് ഇത് ആദ്യ ബാർട്ടൻ  യുദ്ധത്തിന് വഴിതെളിച്ചു
മാഗ്നറ്റോമീറ്റർ ഇംഗ്ലീഷ് വിലാസം https://ml.wikipedia.org/wiki/Magnetometer Helium Vector Magnetometer (HVM) of the Pioneer 10 and 11 spacecraft
ഫെറോമാഗ്നെറ്റ് പോലെയുള്ള കാന്തികവസ്തുവിന്റെ കാന്തികപ്രേരണവും ശക്തിയും  അളക്കുക, ചില സന്ദർഭങ്ങളിൽ സ്പേസിലെ ഒരു ബിന്ദുവിലെ കാന്തികമണ്ഡലത്തിന്റെ ദിശ അളക്കുക എന്നീ രണ്ട് പൊതുവായ ആവശ്യങ്ങൾക്ക് വേണ്ടി ഉപയോഗിക്കുന്ന അളക്കൽ യന്ത്രങ്ങളാണ് മാഗ്നറ്റോമീറ്ററുകൾ .
ആദ്യത്തെ മാഗ്നറ്റോമീറ്റർ കണ്ടുപിടിച്ചത് 1833ൽ കാൾ ഫ്രെഡറിക്ക് ഗോസ് ആണ്.
പത്തൊൻപതാം നൂറ്റാണ്ടിലെ അറിയപ്പെടുന്ന വികസനങ്ങളിൽ ഇപ്പോഴും ഇപ്പോഴും വ്യാപകമായി ഉപയോഗിക്കുന്ന ഹാൾ എഫക്റ്റും ഉൾപ്പെടുന്നു.
മാഗ്നറ്റോമീറ്ററുകൾ വ്യാപകമായി ഉപയോഗിക്കുന്നത് ഭൂമിയുടെ കാന്തിക മണ്ഡലം അളക്കാനും ഭൗമഭൗതികസർവ്വേകളിൽ ഭൂമിയുടെ കാന്തികമണ്ഡലത്തിൽ ഉണ്ടാകുന്ന വിവിധതരം വ്യതിയാനങ്ങൾ തിരിച്ചറിയാനുമാണ്.
അന്തർവാഹിനികളെ തിരിച്ചറിയാനായി ഇവയെ സൈന്യത്തിൽ ഉപയോഗിക്കുന്നുണ്ട്.
തൽഫലമായി അമേരിക്ക , കാനഡ , ആസ്ട്രേലിയ എന്നീ രാജ്യങ്ങൾ ഏറ്റവും സൂക്ഷ്മസംവേദനക്ഷമതയുള്ള മാഗ്നറ്റോമീറ്ററുകൾ സൈനിക സാങ്കേതികവിദ്യയെന്ന നിലയിൽ അവയുടെ വിതരണം നിയന്ത്രിക്കുന്നുണ്ട്.
മാഗ്നറ്റോമീറ്ററുകളെ മെറ്റൽഡിറ്റക്റ്ററുകളായി ഉപയോഗിക്കാറുണ്ട്.